Jarkko Pajunen

**Jarkko Matti Pajunen** (s. 16. syyskuuta 1970 Varkaus) on suomalainen näyttelijä ja  näytelmäkirjailija. Hän on valmistunut teatteritaiteen maisteriksi vuonna 1997.

Pajunen on esiintynyt monissa suomalaisissa elokuvissa ja televisiosarjoissa. Hän on myös kirjoittanut näytelmiä aikuisille ja lapsille sekä radiolle muun muassa komediallisen kuunnelmasarjan *Puutarhakaupungin murhamysteerit*, jossa hän myös näyttelee salapoliisi Forsblomin pääroolin. 

## Elämä ja ura
Kuopiossa varttunut Pajunen kertoo olleensa jääkiekkoa harrastava ujo nuorukainen, joka kiinnostui teatterista lukioiässä. Tärkeitä kokemuksia olivat liettualaisohjaaja Eimuntas Nekrošiuksen vierailunäytäntö *[[Vanja-eno]]* vuonna 1986, Pajusen ystävänsä kanssa perustaman performanssiryhmän kokeellinen esitys Moskovan teatterifestivaaleilla 1989 sekä yhdessä Milko Lehdon kanssa saatu *[[Teatteri (lehti)|Teatterilehden]]* ja Äidinkielen opettajain liiton järjestämän näytelmäkirjoituskilpailun voitto vuonna 1992 tekstillä *Nuoruuden perkele*, joka jakoi tuomaristonkin mielipiteitä. Pajunen aloitti kirjallisuusopinnot Helsingin yliopistossa, mutta pääsi sitten Teatterikorkeakouluun näyttelijäntyön linjalle.

Pajusen merkittäviä näyttämörooleja ovat olleet markkinointipäällikkö Sepon rooli Juha Jokelan menestysnäytelmän *[[Mobile Horror]]* kantaesityksessä (Teatteri Jurkka, 2003) ja isä-Hjalmarin rooli Mikko Roihan Ibsen-ohjauksessa *Villisorsa* (Lahden kaupunginteatteri ja Tampereen Työväen Teatteri, 2011). Hän on näytellyt freelancerinä myös muun muassa Ryhmäteatterissa ja Kom-teatterissa sekä Helsingin, Espoon ja Turun kaupunginteattereissa.

Pajunen on esiintynyt yli 60 elokuvatuotannossa. Hänet tunnetaan etenkin hiljaisen perusmiehen rooleistaan Johanna Vuoksenmaan käsikirjoituksissa ja ohjauksissa. Näitä ovat elokuvat *[[Nousukausi (elokuva)|Nousukausi]]* (2003), *[[Onni von Sopanen]]* (2006), *[[Toinen jalka haudasta]]* (2009) ja *[[Viikossa aikuiseksi]]* (2015) sekä televisiosarjat *[[Klikkaa mua]]* (2011–2014) ja *[[Ex-onnelliset]]* (2016–). Pajunen on esiintynyt myös televisiomainoksissa.

## Filmografia
### Elokuvat
* 1996: *[[Sirpaleita]]* – Jarkko
* 1998: *[[Ensi tiistaina Brahmsia]]* – yksi telakan miehistä
* 2000: *[[Lohdutusseremonia]]*
* 2003: *[[Nousukausi (elokuva)|Nousukausi]]* – Nikula
* 2004: *[[Lapsia ja aikuisia]]* – autokuski liikenneruuhkassa
* 2006: *[[Onni von Sopanen]]* – luokanopettaja VP
* 2007: *[[Perintölakana]]* – Lauri
* 2008: *[[Totuus vai tehtävä (lyhytelokuva)|Totuus vai tehtävä]]*
* 2009: *[[Toinen jalka haudasta]]* – Harri
* 2009: *[[Skavabölen pojat (elokuva)|Skavabölen pojat]]* – pappi
* 2009: *[[Väärät juuret]]* – Janne
* 2010: *[[Matrimoni e altri disastri]]* – Sven
* 2011: *[[Convict]]* – etsivä
* 2012: *[[Vares – Pimeyden tango]]* – Taisto Mononen
* 2015: *[[Viikossa aikuiseksi]]* – Rane
* 2016: *[[Onnenonkija (elokuva)|Onnenonkija]]* – Pertti
* 2017: *[[Rakkaus ja laki|Rakkaus ja laki: Lähimmäisenrakkaus]]* – Tomi
* 2019: *[[Fingerpori (elokuva)|Fingerpori]]* – Perusmies
* 2019: *[[Tottumiskysymys]]* – Pena
* 2022: *[[Kummeli esittää: Kontio & Parmas -elokuva]]* – poliisijohtaja Ossi Taapero
* 2023: *[[Mummola (vuoden 2023 elokuva)|Mummola]] (Family Time)* – Risto
* 2023: *[[Pakoja & haaveita]]* – Antti
* 2024: *[[Perhoset (elokuva)|Perhoset]]* – fanimies
* 2024: *[[Se on niin kuin se on]]* – lääkäri 
* 2025: *[[Uhma (vuoden 2025 elokuva)|Uhma]]* – Jarno
* 2025: *[[Jossain on valo joka ei sammu]]* – Matti
* 2025 Tonttu -Joulupukki

### Televisiosarjat
* 1997–1999: *[[Kotikatu]]* – Roope Sievilä
* 1999: *[[Sydän toivoa täynnä]]* – Aku Veijalainen
* 1999: *[[Kaverille ei jätetä]]* – tykkimies Sormunen
* 2001–2002: *[[Vaimonsa mies]]* – Juho Rask
* 2003: *[[Kumman kaa]]* – Markku
* 2004–2005: *[[Saunavuoro]]* – monia rooleja
* 2005: *[[Tahdon asia]]* – ikkunamies
* 2005: *[[Firma (televisiosarja)|Firma]]* – Teukka
* 2006: *[[Majakka (televisiosarja)|Majakka]]* – tanssiryhmän Liikkuvat poliisit jäsen
* 2006: *[[Mogadishu Avenue]]* – bodari
* 2008: *[[Ylikävely]]* – Jari Haimila
* 2009: *[[Kotikatu]]* – Asko Palander
* 2010: *[[Alamaailma-trilogia: Vanki]]* – tullihallituksen virkamies
* 2011: *[[Enon opetukset]]* – bestman
* 2011: *[[Virta (televisiosarja)|Virta]]* – Juhani Helan
* 2011–2014: *[[Klikkaa mua]]* – Antti
* 2013: *[[Sata lasissa]]* – Elias
* 2014: *[[Brändärit]]* – Nissanin mies
* 2014: *[[Syke (televisiosarja)|Syke]]* – Jarmo
* 2015: *[[Roba]]* – Juhani Nevala
* 2016–2020: *[[Ex-onnelliset]]* – Antti Leppä
* 2017: *[[Seitsemäntoista]]* – Oskari Tokoi
* 2017: *[[Nörtti: DragonSlayer666]]* – Megamanin isä
* 2018–2023: *[[Kummeli esittää: Kontio & Parmas]]* – poliisijohtaja Ossi Taapero
* 2018: *[[Jättekiva]]* – Pasi
* 2019: *[[Suden hetki (televisiosarja)|Suden hetki]]* – Tarmo
* 2019: *[[Maanantai (televisiosarja)|Maanantai]]* – potilas
* 2019, 2020: *[[Justimus esittää: Duo]]* – opettaja
* 2020: *[[Keihäsmatkat (televisiosarja)|Keihäsmatkat]]* – Heikki
* 2020: *[[Paras vuosi ikinä]]* – diileri
* 2021–2022: *[[Ivalo (televisiosarja)|Ivalo]]* – Toikka
* 2021: *[[Karppi (televisiosarja)|Karppi]]* – satamapäällikkö
* 2022: *[[Sininen enkeli (televisiosarja)|Sininen enkeli]]* – Suvanto
* 2022: *[[Pysäyttäkää Nyqvist]] * Rautakorpi
* 2022: *[[Outo kesä]] * – Jari
* 2022: *[[Helsinki-syndrooma]] * huoltamomyyjä
* 2022: *[[Munkkivuori (televisiosarja)|Munkkivuori]]* Juhani
* 2022: *[[Lahjat esiin!]]* – Visa
* 2023: *[[Dance Brothers]]* 
* 2024: *[[Erityiset (TV-sarja)|Erityiset]]* poliisi
* 2025: *[[Pohjolan laki]]* — Raimo Alatalo

## Lähteet

## Aiheesta muualla
* 
*